คือผมเป็นแผลเปิดที่มือและเท้า แล้วไปช่วยเหลือผู้ประสบอุบัติ แล้วไปสัมผัสเลือดมา คุณเลยแนะนำว่าให้กินยาต้านไวรัสกันไว้ก่อน(หลังจากสัมผัสเลือด 15 ชั่วโมง) แต่คุณถามว่าจะทานยาได้เวลาไหนสะดวก เลยตอบไปว่า 08.00น. เลยพิมพ์ลงในซองยาว่า 08.00น. (ซึ่งคือวันรุ่งขึ้นถึงเริ่มเม็ดแรก) แต่ด้วยความกังวลใจ เลยเริ่มยาเม็ดแรกในวันนั้นเลยคือ 18.30น. และตั้งใจจะกินเวลานี้ไปตลอดครบ 28 วันจะมีปัญหาอะไรมั้ยครับ ยาที่ได้คือ Rilpivirine 25mg. TAB TENO-EM (สีฟ้าT/E) 300+200 mg. TAB
สวัสดีค่ะ ยาต้านไวรัส hiv แบบฉุกเฉินเป็นยาต้านไวรัสที่รับประทานหลังจากไปมีความเสี่ยงการติดเชื้อ hiv เช่น1.การมีเพศสัมพันธ์ทางช่องคลอด/ทวารหนัก/การใช้ปาก2.การใช้เข็มฉีดยาหรือของมีคมร่วมกัน3.การรับเลือด4.จากแม่สู่ลูกโดยรับประทานภายใน 72 ชั่วโมงหลังมีความเสี่ยง รับประทานติดต่อกัน 28 วัน โดยควรรับประทานทุกวัน ไม่ขาดยา เนื่องจากระดับยาควรจะคงที่ในเลือดตลอด เพื่อควบคุมเชื้อไวรัสให้ได้สามารถรับประทานเวลาใดก็ได้ ขอแค่ให้ตรงกันทุกวันก็พอ ดังนั้นถ้าเริ่มยาไปที่ 18.30 แล้ว ในวันต่อไปก็ให้กินที่เวลานี้ตรงกันทุกวันจนครบ 28 วันค่ะ